钦定古今图书集成/明伦汇编/氏族典/第428卷 > 赵仲卿
## 钦定古今图书集成/明伦汇编/氏族典/第428卷 > 赵仲卿

按《隋书赵仲卿传》，“仲卿，陇西天水人也。父纲，周大将
军。仲卿性麤暴，有膂力，从击齐将段孝先于姚襄城，
以功授大都督。平齐之役，以功迁上仪同，兼赵郡太
守，入为畿伯中大夫。王谦作乱，仲卿督兵出战，前后
一十七阵。及谦平，进位大将军，封长垣县公。高祖受
禅，进爵河北郡公。开皇三年，出镇平凉，寻拜石州刺”
史。法令严猛，纤微之失，无所容舍。拜朔州总管。有表
言仲卿酷暴者，上惜其功，不罪。仲卿益恣，由是免官。
仁寿中，检校司农卿。蜀王秀之得罪，奉诏往益州穷
按之。秀宾客经过之处，仲卿必深文致之。炀帝嗣位，
判兵部、工部二曹尚书事。卒，谥曰肃。子弘嗣。